இப்படியான சில கிறுக்குதனங்களில் அவன் விரும்பியே ஈடுபடுவான் முன்பு ஒரு முறை தம்பானூர் முதலாளி வீட்டிலிருந்த கறுப்பு நிற குதிரை ஒன்றினை பார்ப்பதற்காக பதினாறு அடி உயர இரும்பு கேட்டை தாண்டி குதித்திருக்கிறான் கறுப்பு நிற அரபுக்குதிரையை பார்ப்பது அபூர்வம் தம்பானூர் முதலாளி மைசூர் ராஜாவிடமிருந்து அந்த கறுப்பு குதிரையை வாங்கி ஆசையாக வளர்த்துக் கொண்டிருந்தார் அக்குதிரையை பார்க்கும் போதெல்லாம் ஒருமுறையாவது அதில் ஏறிபார்க்க வேண்டும் என்று ஆசையாக இருக்கும் அதற்காகவே கோச்சடை அவ்வீட்டினை பல நாட்கள் நோட்டம் பார்த்து பின்பனிக்காலத்தில் ஒருநாளிரவு யாருமறியாமல் வீட்டிற்குள் நுழைந்து லாயத்தில் கட்டியிருந்த குதிரையின் மேலே ஏறினான் கால்களை அகட்டி உட்கார முடியாமல் கஷ்டமாக இருந்த்து ஆனாலும் குதிரையின் மேலே உட்கார்ந்து இருப்பது சிரிப்பாக வந்தது கண்ணை மூடிக் கொண்டு ராஜா போல தன்னை நினைத்துக் கொண்டு ஹேஹே என்று கையை அசைத்தான் குதிரை தலையை அசைத்து அவனை முதுகில் இருந்து கிழே தள்ளியது ஆள் அரவம் கேட்டு வீட்டிற்குள்ளிருந்து யாரோ வருவது தெரிந்த்துவுடன் அவன் குதிரையின் காதை தடவி கொஞ்சிவிட்டு தப்பியோடிவிட்டான் அதெல்லாம் ரத்தவேகம் கூடிய இளவட்டமாக இருந்த போது நடந்தது கோச்சடை குமாரசாமியோடு பேசியதில்லை ஆனால் பார்த்திருக்கிறான் ஆள் குள்ளமான உருவம் நெற்றியில் திருநிறுபூசி கழுத்தில் ருத்ராட்சமாலை போட்டிருப்பார் தூய வெள்ளை வேஷ்டி வெள்ளை சட்டை கையில் எப்போதும் ஒரு குடை வைத்திருப்பார் வீட்டில் கார் இருந்தாலும் அவர் பஜாரில் இருந்த பாத்திரக்கடைக்கு நடந்து போய்வருவதை பார்த்திருக்கிறான் நாள் தவறாமல் மாலைநேரத்தில் அவர் கோவில் தெப்பக்குளத்தின் படியில் உட்கார்ந்து கொண்டு மீனிற்கு பொறி போடுவார் இப்போது கோவில் குளம் பாசியேறி தூர்ந்துகிடக்கிறது பொறி விற்பவனையும் கண்ணில் காண முடியவேயில்லை ஆனால் அவனது பால்ய வயதில் கடைமுதலாளிகள் பலரையும் தெப்பக்குளத்தில் வைத்து பார்க்கலாம் அது தான் கடன் கேட்கிற இடம் யாருக்காவது ஏதாவது உதவி தேவை என்றால் அங்கே வைத்து தான் கேட்பார்கள் கோவிலில் கேட்டால் மறுக்கமாட்டார்கள் என்பது நம்பிக்கை கோச்சடை ஒரேயொரு முறை வக்கீல்பிள்ளையை பார்ப்பதற்காக அங்கே போயிருக்கிறான் மற்றபடி அவனுக்கு கோவிலுக்கு போவது பிடிக்காது மீனாவை ஆஸ்பத்திரியில் சேர்த்த இரண்டாம் நாள் சோமுவை பார்த்து கடன்கேட்டுவிட்டு கோச்சடை திரும்பி வந்து கொண்டிருந்தான் தம்பா பிள்ளை தெருவை தாண்டும் போது அடர்ந்த இருட்டாக இருந்தது சட்டென மண்டையில் உறைத்தது குமாரசாமிபிள்ளை வீட்டில் லைட் எரியவில்லை ஏன் அணைத்து விட்டிருக்கிறார்கள் ஒரு வேளை பல்ப் ப்யூஸாகி இருக்குமோ இருட்டிற்குள்ளாகவே நடந்து வீட்டின் முன்பாக நின்று பார்த்தான் எப்போதும் ஒளிரும் அந்த மஞ்சள் வெளிச்சமும் அதைச் சுற்றிபறக்கும் ஈசல்களின் பறத்தலும் நினைவில் வந்து போனது மௌனமாக அந்த வீட்டினையே வெறித்து பார்த்துக் கொண்டிருந்தான் எதற்கென தெரியாமல் உள்ளுக்குள் ஆத்திரமாக வந்தது மறுநாள் கைவண்டி இழுக்கும் மாரியப்பனிடம் இதைபற்றி பேசியபோது காலம் காலமாக எரிந்து கொண்டிருந்த விளக்கை வெட்டித்தெண்டமாக எரிகிறது என்று குமாரசாமியின் மருமகள் பேச்சியம்மாள் அணைத்துவிட சொல்லி தகராறு செய்து விட்டாள் இனிமேல் அந்த வீட்டில் முகப்புவிளக்கு எரியாது என தெரிந்து கொண்டன் அன்றைக்கு தான் கோச்சடை அந்த வீட்டில் திருடுவது என்று முடிவு செய்தான் அவன் திருடுவதற்கு துணையாக அன்று மழை சேர்ந்து கொண்டது மழை பெய்யும் நாட்களில் மனிதர்களை பீடிக்கும் தூக்கம் விசித்திரமான ஒன்று அது எவரையும் எளிதில் எழும்ப விடாது மழைநாளில் வரும் கனவுகள் அபூர்வமானவை அன்றும் கனவில் ஊறிக்கிடப்பவர்களை போல தான் குமாரசாமியின் வீட்டில் ஆழ்ந்து உறங்கிக் கிடந்தார்கள் மழைக்குள்ளாக நனைந்தபடியே பின்பக்கச்சுவரில் இருந்த தூம்புவாய் வழியே ஏறி அவன் அடுப்பங்கரை இருந்த பின்கட்டிற்கு வந்தான் எல்லா வீடுகளும் முகப்பில் தான் அலங்காரமாக இருக்கின்றன அடுப்படி கருமைபடிந்து அலங்கோலமாக தானிருக்கிறது குமாரசாமிபிள்ளை வீட்டிற்குள் அவன் குதித்த போது வெளியே மழை சீராக பெய்து கொண்டிருந்தது அவன் பூனையை போல நடந்து சென்று குமாரசாமியின் படுக்கை இருந்த அறையைத் தேடினான் வீட்டினுள் நான்கு அறைகள் தெரிந்தன இடது பக்கமிருந்த ஒரு அறைக்கதவு லேசாக திறந்து வைக்கபட்டிருந்தது அப்படியானால் அந்த அறையில் முதியவர்கள் உறங்குகிறார்கள் என்று அர்த்தம் வயதானவர்கள் கதவை மூடிக்கொண்டு உறங்குவதில்லை குமாரசாமி பிள்ளைக்கும் அப்போது அறுபது வயதை தாண்டியிருந்தது அதுவும் மனைவி இறந்து போன மனிதர் என்பதால் எதற்காக கதவை மூடிக் கொள்ளப்போகிறார் என்று கோச்சடைக்கு தோன்றியது அவரது இரண்டு மகன்களுக்கும் திருமணமாகி அதே வீட்டில் தான் வசித்தார்கள் ஒருச்சாத்திய கதவை ஒசைப்படாமல் தள்ளி உள்ளே சென்ற போது குமாரசாமி ஒரு சிறுவனை போல சுருண்டு படுத்து உறங்கிக் கொண்டிருந்தார் அறையின் மூலையில் பெரிய இரும்புப் பெட்டியிருந்தது.